चुनाव आयोग ने निर्वाचन संबंधी सुझाव सुप्रीम कोर्ट में दिया है। चुनाव आयोग ने शीर्ष अदालत में अपना हलफनामा दायर कर कहा है कि चुनाव में प्रत्याशियों के 2 या उससे अधिक सीटों पर चुनाव लड़ने पर रोक लगनी चाहिए। इससे चुनाव खर्च में कमी आएगी। चुनाव आयोग के मुताबिक 2009 के चुनाव में प्रति सीट दो से तीन करोड़ का खर्च आया वहीं 2014 के चुनाव में ये खर्च 5 करोड़ से अधिक हो गया। चुनाव आयोग का ये भी कहना है कि उपचुनाव में ये खर्च और बढ़ जाता है। याचिका में कहा गया है कि नेताओं के दो या उससे अधिक सीटों पर चुनाव लड़ने पर रोक लगाई जाए। इसके लिए चुनाव आयोग ने जनप्रतिनिधित्व कानून में संशोधन की गुजारिश की है।